### Beslutning

Godkendt.

### Sagsfremstilling

## Resume og sagens baggrund

Det fremgår af bekendtgørelse om vederlag, diæter, pension mv. for varetagelsen af kommunale hverv (vederlagsbekendtgørelsen) § 7, at Kommunalbestyrelsen *kan* beslutte at yde vederlag for medlemsskab af økonomiudvalget, stående udvalg og § 17, stk. 4 udvalg.

Kommunalbestyrelsen besluttede den 10. december 2009 at yde vederlag. Da der med ændring af styrelsesvedtægten er oprettet et nyt udvalg, fremlægges nærværende sag med henblik på beslutning om, at medlemmerne af det nye udvalg ligeledes tillægges vederlag.

## Indstillinger

Direktøren indstiller, at der tildeles følgende udvalgsvederlag til medlemmerne:

Økonomiudvalg  6,0 %

Børn- og Familieudvalg  3,2 %

Kultur- og Fritidsudvalg  3,2 %

Socialudvalg  3,2 %

Teknik- og Miljøudvalg  3,2 %

Ældre- og Sundhedsudvalg  3,2 %

Unge- og Beskæftigelsesudvalg  3,2%

Behandling

Kommunalbestyrelsen.

## Sagsfremstilling

Kommunalbestyrelsen kan træffe beslutning om at yde vederlag til udvalgsmedlemmer. En sådan beslutning træffes forud for og for et regnskabsår af gangen. En nyvalgt Kommunalbestyrelse kan dog i første kvartal af funktionsperioden, træffe beslutning herom, med virkning fra den 1. i måneden efter beslutningens vedtagelse.

Det beløb, der er fordelt til et udvalg fordeles, jf. vederlagsbekendtgørelsen, ligeligt mellem de udpegende udvalgsmedlemmer. Der ses bort fra udvalgets formand og næstformand, hvis de modtager vederlag for hvervet.

Det fremgår af vederlagsbekendtgørelsen at summen af de årlige vederlag til medlemmer og formænd maksimalt kan udgøre 305 % af borgmesterens vederlag.

Udvalgsvederlagene til medlemmerne af udvalgene skal ikke fremgå af styrelsesvedtægten.

## Økonomiske konsekvenser

Vederlag kan afholdes inden for det afsatte budget til på konto 6.41, Kommunal-bestyrelsesmedlemmer.